Որպես կանոն, Կենտրոական բանկի կողմից տոկոսադրույքների նվազեցումը փողի գնի իջեցման ազդակ է հանդիսանում առևտրային բանկերի համար։ Տվյալ քաղաքականության արդյունքում ընդլայնվում են բանկերի՝ վարկավորման տեսանկյունից հնարավորությունները։ Այդ իսկ պատճառով նվազում են թե՛ վարկերի, թե՛ ավանդների գները՝ տոկոսադրույքի տեսքով արտահայտված։ Այդ հանգամանքը առանցքային դեր ունի ներդրումների խթանման գործընթացում, քանի որ փոխառու միջոցների նկատմամբ պահանջարկն անիջապես կախված է դրանց գնից․ որքան ցածր է վարկավորման տոկոսադրույքը, այնքան մեծ է լինելու վարկերի նկատմամբ պահանջարկը։ Հետևաբար, աճում են ներդրումների ծավալներն, ինչն, իր հերթին, հանգեցնում է տնտեսական աճի և գների որոշակի աճի։ Դա է, ըստ էության, ընդլայնողական դրամավարկային քաղաքականության իմաստն ու գլխավոր նպատակը։ Սակայն, Կենտրոնական բանկի տվյալները փաստում են նրա մասին, որ զգալի փոփոխութուն վարկավորման ծավալների մեջ 2016-2017թթ․ ընթացքում չի նկատվել։